Shah Alam

Bandar Raya Shah Alam ialah Ibu negeri bagi Negeri Selangor Darul Ehsan, Malaysia. Shah Alam mendapat pengiktirafan dan dirasmikan menjadi Bandaraya pada tahun 2000. Shah Alam juga merupakan Bandaraya yang hampir dengan bandaraya Kuala Lumpur, hanya dipisahkan oleh Petaling Jaya iaitu sekitar 27 kilometer jaraknya. Jumlah penduduknya adalah 646 890 orang  dan dijangka meningkat menjadi 700 000 orang pada 2014 setelah siapnya beberapa projek perumahan dan sub-bandar di sekitar Shah Alam. Bunga rasminya ialah bunga Anggerik 'Renantanda Shah Alam' dan burung rasminya pula ialah burung undan. Secara rasmi Bandar raya ini digelar dengan gelaran 'Bandar Raya Anggerik'. Pada suatu masa dahulu, Shah Alam pernah terkenal dengan jolokan 'Bandar Perindustrian' kerana tertubuhnya kawasan-kawasan perindustrian yang menempatkan sejumlah kilang multinasional sekaligus banyak menyediakan peluang pekerjaan dan ekonomi hingga mempercepatkan pertambahan bilangan penduduk dan kepesatannya.

Sejarah awal 
Shah Alam pada asalnya dikenali sebagai Batu 3/Sungei Renggam, terletak di dalam dua daerah iaitu Petaling dan Klang, pada suatu ketika dahulu adalah sebuah ladang kelapa sawit dan dikenali sebagai Sungai Renggam. Sungai Renggam dan Batu Tiga mula berkembang setelah British membina laluan kereta api dari Port Swettenham (Pelabuhan Klang) ke Bukit Kuda di Klang dan menghubungkannya dengan Kuala Lumpur pada tahun 1886.

Kedudukan Sungai Renggam adalah strategik kerana terletak di antara Petaling Jaya dan Bandar Diraja Klang serta dihubungkan melalui satu-satunya lebuh raya pada ketika itu iaitu Lebuhraya Persekutuan dan lokasinya yang berhampiran dengan laluan-laluan utama seperti Lebuhraya Persekutuan dan Jalan Klang Lama. Pembangunannya dilakukan di atas nasihat V. Antolic, Penasihat Perancangan Bandar Pertubuhan Bangsa-Bangsa Bersatu.

Shah Alam yang pada ketika itu hanyalah ladang kelapa sawit dan hutan mula dibuka pada tahun 1963 bagi dimajukan untuk dijadikan pusat pentadbiran kerajaan Selangor yang baru bagi menggantikan Kuala Lumpur. Kuala Lumpur menjadi Wilayah Persekutuan secara rasmi pada tanggal 1 Februari 1974, yang kemudian tarikh 1 Februari disambut setiap tahun sebagai Hari Penubuhan Wilayah Persekutuan. Kebanyakan jabatan-jabatan kerajaan negeri Selangor yang sebelumnya berpusat di Bangunan Sultan Abdul Samad, Kuala Lumpur  mula berpindah ke Shah Alam, terutamanya setelah siapnya Bangunan Sultan Salahuddin Abdul Aziz Shah. Pada 7 Disember 1978, atas perkenan DYMM Sultan Selangor ketika itu iaitu Almarhum Sultan Salahuddin Abdul Aziz Shah Al-Haj Shah Alam diisytiharkan sebagai ibu negeri Selangor yang baharu. Malah nama 'Shah Alam' sendiri dipilih atas perkenan baginda.

Shah Alam pada mulanya diletakkan di bawah pentadbiran Shah Alam Town Board, sebuah agensi di bawah naungan PKNS. Setelah diisytiharkan menjadi ibu negeri, Shah Alam Town Board diserap menjadi Majlis Perbandaran Shah Alam dengan keluasan pentadbiranya pada ketika itu hanyalah 41.69 km persegi. Shah Alam mula berkembang dan mengalami beberapa siri perluasan kawasan sehinggalah yang terakhir berlaku pada 1 Januari 1997 (Melalui Pelan Warta 1190) yang menjadikan keluasannya bertambah menjadi 290.3 km persegi meliputi sehingga ke sebahagian Sungai Buloh. Ia dilaksanakan oleh Kerajaan Negeri bagi menyusun semula persempadanan Majlis Daerah Petaling yang pada ketika itu akan dinaiktaraf menjadi Majlis Perbandaran Subang Jaya (MPSJ). Bahagian zon selatan iaitu bermula dari Seksyen 26 hingga 28 yang berada dalam daerah Petaling serta dari Seksyen 25, 29 hingga 36 (Pelan Warta 1994) yang merupakan bahagian dalam daerah Klang diambil alih dari Majlis Perbandaran Klang manakala Kampung Bukit Lanchong dan Subang Hi-Tech Industrial Park (beserta sebahagian Batu Tiga) diserah kepada MPSJ.

Perluasan Kawasan 
Majlis Bandaraya Shah Alam (MBSA) melaui beberapa pelan pembangunan bagi perluasan kawasan seperti berikut:
 Pelan Perancangan Pembangunan 1963: membabitkan kawasasan seluas 19.68 km persegi (Sungai Renggam Estate menjadi Seksyen 1 -16).
 Pelan Struktur 1979: membabitkan kawasasan seluas 41.69 km persegi - pembangunan infrastruktur besar-besaran dan menyeluruh melibatkan perancangan untuk pembinaan Masjid Negeri, Taman Tasik. Pembinaan lebih banyak perumahan dan perluasan kawasan perindustrian (Seksyen 1- 16 dan Seksyen 17 -24).
 Pelan Perluasan 1984: membabitkan kawasasan seluas 53.3 km persegi (Seksyen 1 - 24) - pembesaran Seksyen 17 - 24 . Tidak tersenarai dalam Pelan: Seksyen 25 (MPK) dan Seksyen 26 - 28 (MDP).
 Pelan Warta 1994: mewartakan beberapa kawasan sekitar yang menggunakan dan tidak menggunakan poskod Shah Alam kedalam seliaan MPSA termasuk sebahagian kecil daerah Klang, membabitkan kawasasan seluas 261.7 km persegi (Seksyen 1 - 24, 29 - 36 dan U1 - U16).
 Pelan Warta 1190, 1997: menyusun semula persempadanan PBT melibatkan pertukaran kawasan Subang Jaya dari MPPJ ke MDP dalam daerah Petaling. Perluasan kawasan MPSA di utara dari MDP dan di selatan Shah Alam dari MPK. Pentadbiran oleh MPSA dari 1997 hingga kini membabitkan kawasasan seluas 290.3 km persegi (Seksyen 1 -28, 29 -36 dan U1 - U20).

Pengisytiharan Sebagai Bandaraya Shah Alam

Kepesatan pembangunan Shah Alam telah membawa kepada kenaikan taraf daripada Perbandaran kepada Bandaraya meskipun baru hanya 21 tahun dibuka.   Pada 10 Oktober 2000, Shah Alam mencatakan sejarah setelah diisytiharkan secara rasmi sebagai Bandaraya dan Majlis Perbandaran Shah Alam bermula dari saat itu dikenali sebagai Majlis Bandaraya Shah Alam.  Upacara gilang-gemilang dengan mengekalkan adat istiadat Melayu dilangsungkan penuh kemeriahan di Dataran Shah Alam.  Y. Bhg. Dato' Haji Abu Sujak Haji Mahmud dilantik sebagai Datuk Bandar yang pertama.

Kementerian Perumahan dan Kerajaan Tempatan bersetuju dengan permohonan Kerajaan Negeri Selangor untuk menaikkan taraf Shah Alam sebagai sebuah Bandaraya setelah Bandar ini memenuhi kriteria – kriteria yang ditetapkan iaitu :

 Bandar ibu negeri.
 Mempunyai jumlah penduduk melebihi 400,000 orang.
 Menjadi pusat pentadbiran, perniagaan dan perdagangan.
 Jumlah pendapatan tahunan melebihi RM 100 juta.​

Susunan dan struktur

Shah Alam mempunyai susunan dan struktur bandar yang serupa dengan  Petaling Jaya atau Subang Jaya dengan kawasan perumahan memenuhi kebanyakan kawasan bandar raya   (55.2 km²) dan pusat-pusat komersial bertebaran di sekitar 'seksyen' yang berbeza. Shah Alam mempunyai sejumlah 56 seksyen. Umumnya Shah Alam boleh dibahagikan kepada utara, tengah, selatan dan sebahagian Sungai Buloh. Shah Alam utara terdiri dari 18 Seksyen termasuklah Seksyen U1, U2, Kampung Melayu Subang dan banyak lagi. Ia mengandungi kawasan coklat di sisi sebelah peta. Shah Alam Tengah adalah bahagian 'utama' di Shah Alam. Ia mengandungi Seksyen 1 sehingga Seksyen 24 yang dilihat dalam peta sebagai warna kuning. Dalam kawasan inilah di mana semua bangunan pentadbiran dan agensi terletak terutamanya di Seksyen 14 (Pusat Bandar Shah Alam) dan Seksyen 5 (Pusat pentadbiran kerajaan negeri). Bagaimanapun pembangunan yang dirancang khas untuk sekitar Seksyen 14 masih belum siap dan sedang rancak berjalan, ia dilaksanakan mengikut pelan pembangunan yang dirancang pada tahun 1996 oleh PKNS dan MBSA. Shah Alam selatan pula mengandungi 12 Seksyen termasuklah Seksyen 25(Sri Muda), Seksyen 30 (Jalan Kebun), Seksyen 31 (Kota Kemuning) dan Seksyen 32 (Bukit Rimau). Di kawasan ini juga ditempatkan beberapa buah kawasan perindustrian yang utama di Shah Alam terutamanya di Seksyen 26 yang menempatkan kilang milik Proton. Di dalam peta, Shah Alam selatan dilihat pada kawasan yang ditandai ungu muda.

Bandar raya ini mempunyai sebilangan pusat membeli belah (Plaza Alam Sentral, (juga dikenali sebagai PAS), SACC Mall, Plaza Shah Alam (dulu dikenali sebagai Shah Alam Mall,juga dikenali sebagai Plaza Masalam), Ole-Ole Seksyen 18, Anggerik Mall, Kompleks PKNS dan  AEON Mall Shah Alam(Jusco) yang baru sahaja dibuka pada awal tahun 2016 di seksyen 13) dan ia mempunyai banyak sekolah, kedai, bank, kedai makan, kafe, hotel, pusat perbuatan, klinik, pasar raya besar (terutamanya AEON Big (seksyen 23), Giant dan Tesco Extra)(Seksyen 13) dan kawasan rekreasi. Kebanyakan kawasan komersial yang terang terletak di pusat bandar raya terutamanya (Seksyen 14), Seksyen 13 dan Seksyen 9.

Semua jalan utama di Shah Alam termasuklah kota perbandaran baru seperti Setia Alam dan Kota Kemuning mempunyai tanda-tanda jalan dalam tulisan Rumi dan tulisan Jawi.

Pengangkutan 
Shah Alam mempunyai sistem jalan raya dan pengangkutan yang terancang dan teratur. Shah Alam dihubungkan dengan lebuh raya-lebuh raya utama di Lembah Klang seperti Lebuhraya Lembah Klang Utara (NKVE), Lebuhraya Persekutuan, Lebuhraya ELITE dan Lebuhraya Shah Alam (KESAS).

Shah Alam dihubungkan dengan sistem rel keterapi melalui sistem KTM Komuter. Terdapat tiga stesen Komuter di Shah Alam, iaitu stesen Batu Tiga, Shah Alam (stesen utama, terletak di Seksyen 19) dan Padang Jawa. Sistem ini menghubungkan Shah Alam dengan hub pengangkutan utama di stesen KL Sentral di Kuala Lumpur.

Lapangan Terbang Antarabangsa Kuala Lumpur (KLIA) terletak 40 km di selatan Shah Alam dan boleh dihubungi dengan melalui Lebuhraya ELITE. Lapangan Terbang Sultan Abdul Aziz Shah di Subang juga terletak berdekatan dengan Shah Alam. Pelabuhan utama Malaysia, Pelabuhan Klang juga dihubungkan dengan Shah Alam melalui Lebuhraya Persekutuan dan jalan keretapi.

Terdapat banyak perhentian bas dan teksi yang terletak di jalan-jalan utama di bandaraya Shah Alam. Perkhidmatan bas dikendalikan oleh syarikat RapidKL dan beroperasi di kawasan-kawasan di seluruh Lembah Klang. Shah Alam juga mempunyai teksi yang beridentitikan imej bandaraya itu sendiri, iaitu teksi Perodua Kenari yang berwarna biru. Perhentian bas yang utama ialah di Kompleks PKNS dan di Seksyen 17.

Walaupun Shah Alam mempunyai sistem pengangkutan yang bagus, perkhidmatan Teksi dan kereta sewa juga masih menjadi pilihan terutama bagi mereka yang tinggal atau pelajar-pelajar universiti awam di Shah Alam seperti Universiti Teknologi Mara dan lain-lain. Perkhidmatan Teksi akan terus menjadi pilihan berdasarkan kepada keadaan semasa.

Kesihatan

Klinik 
Shah Alam mempunyai banyak klinik swasta yang menyediakan perkhidmatan kesihatan yang boleh didapati hampir di setiap bahagian. Klinik-klinik ini kebanyakkannya terletak berdekatan dengan kawasan tempat tinggal penduduk. Klinik kesihatan kerajaan terletak di Seksyen 7 dan dikenali sebagai Poliklinik Komuniti Shah Alam (Shah Alam Community Polyclinic).

Hospital 
Hospital kerajaan Shah Alam ini terletak berhampiran dengan klinik kerajaan di Seksyen 7. Pembinaan hospital kerajaan ini siap pada tahun 2016 dan mampu menyediakan perkhidmatan kesihatan untuk 300 katil pada satu-satu masa.

Selain itu, terdapat beberapa hospital swasta di Shah Alam. Pada masa kini, kebanyakkan penduduk Shah Alam mendapatkan rawatan kesihatan di hospital swasta sementara menunggu siapnya hospital kerajaan di Shah Alam. Antara hospital swasta yang terdapat di Shah Alam :

 KPJ Selangor Specialist Hospital (juga dikenali sebagai Pusat Perubatan Selangor)
 Avisena Specialist Hospital (dahulu dikenali sebagai Darul Ehsan Medical Centre (DEMC))
 Salam Medical Centre (Shah Alam Specialist Hospital)
 Columbia Asia Medical Centre
 Hospital Shah Alam

Seksyen-seksyen di Shah Alam 
Setiap seksyen di Shah Alam mempunyai tema dalam penamaan nama bagi jalan-jalan yang terdapat di seksyen tersebut. Berikut adalah senarai seksyen-seksyen dan tema masing-masing.
 Seksyen 1 (Universiti Teknologi Mara) - pendidikan
 Seksyen 2 - jenis bunga
 Seksyen 3 - jenis pokok
 Seksyen 4 - jenis buah-buahan
 Seksyen 5 (Pusat Pentadbiran Negeri Selangor) - pentadbiran
 Seksyen 6 - jenis burung
 Seksyen 7 (Universiti Selangor (pendidikan) / i-City) - jenis permata dan galian
 Seksyen 8 - bentuk muka bumi
 Seksyen 9 - Kesultanan Melayu Selangor
 Seksyen 10 - jenis pakaian
 Seksyen 11 - kebudayaan dan kesenian
 Seksyen 12 - salasiah pentadbiran kerajaan Melayu dahulu
 Seksyen 13 - sukan
 Seksyen 14 (Pusat Bandaraya) - bidang-bidang korporat
 Seksyen 15 - alatan tangan
 Seksyen 16 - perlombongan bijih timah
 Seksyen 17 - jenis ikan
 Seksyen 18 - tumbuhan di kawasan pantai
 Seksyen 19 - jenis pekerjaan di kawasan pantai
 Seksyen 20 - jenis haiwan
 Seksyen 21 (tanah perkuburan) - perkuburan
 Seksyen 22 - perusahaan (Taman Industri Subang Utama), perumahan (Alam Prima, Alam Idaman, Alam Sanjung, Residensi Hijauan dan Indah Alam)
 Seksyen 23 - perusahaan
 Seksyen 24 - jenis sayur-sayuran
 Seksyen 25 (Taman Sri Muda, Taman Alam Indah) - nilai-nilai murni
 Seksyen 26 (Taman Perindustrian Hicom, Kampung Baru Hicom, Taman Bukit Saga) - daerah dan nama tempat di Selangor
 Seksyen 27 (Taman Bunga Raya) - nama tempat-tempat di sekitar daerah Hulu Langat dan Gombak
 Seksyen 28 (Taman Alam Megah, Kampung Lanchung Jaya) - nama tempat-tempat di sekitar daerah Kuala Langat, Sepang dan Klang
 Seksyen 29 dan 30 (Jalan Kebun) - nama-nama Ketua Lorong di Jalan Kebun
 Seksyen 31 (Kota Kemuning) - bunga anggerik sebagai Bunga Rasmi Shah Alam
 Seksyen 32 (Bukit Rimau, Bukit Naga) - sungai-sungai yang terdapat di Selangor
 Seksyen 33 (Kampung Bukit Kemuning) - jenis alatan muzik
 Seksyen 34 (Taman Industri Desa Kemuning, Taman Industri Bukit Kemuning) - jenis bahagian dalam kereta
 Seksyen 35 (Taman Desa Kemuning, Alam Impian) - seni dan budaya
 Seksyen 36 (Taman Perindustrian Ringan AMJ, Sungai Kandis, Teluk Menegun, Desa Latania dan Bukit Badak) - jenis Kuih
 Seksyen U1 (Glenmarie) - kerjaya
 Seksyen U2 (Taman TTDI Jaya) - kesusasteraan
 Seksyen U3 (Subang Skypark - Lapangan Terbang Sultan Abdul Aziz Shah, Taman Subang Perdana)
 Seksyen U4 (Kwasa Sentral, Kwasa Damansara dan Depoh MRT Sungai Buloh)
 Seksyen U5 (Bandar Pinggiran Subang, Subang Perdana, Subang MahSing, Subang Idaman, Nusa Subang, Subang Murni, Putri Subang, Mutiara Subang, Subang Bestari, Subang Segar, Desa Subang Perantau) - alam semesta
 Seksyen U6 (Kampung Melayu Subang, Pusat Perdagangan Subang Permai, Subang Permata, Taman Setia Warisan) - jenis pokok
 Seksyen U7 (TUDM) - telekomunikasi
 Seksyen U8 (Bukit Jelutong) - bahagian-bahagian dalam rumah
 Seksyen U9 (Sunway Kayangan) - warna
 Seksyen U10 (Alam Budiman) - pulau-pulau yang terdapat di negeri Selangor
 Seksyen U11 (Bukit Bandaraya) - gunung-gunung yang terdapat di Selangor
 Seksyen U12 (Desa Alam dan Cahaya Alam) - ulam-ulaman
 Seksyen U13 (Setia Alam) - setia
 Seksyen U14 (Greenhill Residence, Alam Budiman)
 Seksyen U15 (Puncak Alam)
 Seksyen U16 (Taman Bukit Subang, City of Elmina) - sains fizik dan biologi
 Seksyen U17 (Aman Putri, Desa Moccis, Taman Bukit Jugra, Kampung Merbau Sempak)
 Seksyen U18 (Paya Jaras)
 Seksyen U19 (Paya Jaras / Kampung Baru Sungai Buloh)
 Seksyen U20 (Bandar Baru Sungai Buloh, Kelab Rahman Putra Malaysia, Bukit Rahman Putra Seksyen 1-6)

Semua jalan di bandar raya ini mempunyai papan tanda dengan nama jalan terpapar dalam Bahasa Melayu dengan kedua-dua aksara tulisan Rumi dan Jawi.

Pusat Pendidikan 

Universiti Teknologi MARA (UiTM, dahulunya dikenali sebagai Institut Teknologi MARA atau ITM sehingga pada tahun 1996) yang terletak dekat dengan pusat Bandar Shah Alam. Keseluruhan kawasan universiti merangkumi keseluruhan seksyen yang terletak di barat bukit bandaraya yang dikenali sebagai Seksyen 1. Di Seksyen 17 pula, terdapat satu cawangan kampus UiTM yang dikenali sebagai Pusat Pengajian Kebangsaan (INTEC), Malaysia, dimana pelajarnya perlu menempuhi program persediaan bagi melanjutkan pelajaran ke luar negara. INTEC UiTM adalah satu-satu kampus UiTM yang menerima pengambilan pelajar bukan bumiputra.

Selain itu, terdapat juga beberapa institusi pengajian tinggi yang lain di Shah Alam termasuklah kampus kota Universiti Selangor (universiti milik penuh Kerajaan Negeri Selangor) yang terletak di Seksyen 7, Management and Science University (MSU), dan kolej kerjasamanya, Kolej PTPL. Shah Alam juga mempunyai beberapa pusat pengajian yang berkaitan dengan industri yang dikenali sebagai Politeknik Shah Alam (atau Politeknik Sultan Salahuddin Abdul Aziz Shah), CIAST, and ADTEC.

Di Shah Alam disediakan pelbagai jenis sekolah rendah dan menengah. Adakalanya, ianya melebihi populasi daripada penduduk setempat. Sebagai contoh, berdasarkan senarai dibawah, di Taman Alam Megah, Taman Bunga Negara and Taman Bukit Saga yang berada di Seksyen 27 dan Seksyen 28, terdapat tiga buah sekolah menengah dan tujuh buah sekolah rendah. Manakala, di Seksyen 16 dan 17, sekolah menengah yang ada hanyalah SMK Seksyen 16. Pada masa kini, Shah Alam sudah mempunyai 19 buah sekolah menengah, 1 buah sekolah teknik, 1 buah sekolah vokasional. Dibawah adalah senarai sekolah-sekolah yang ada di Shah Alam.

Sekolah Menengah

 SMK Shah Alam
 Sekolah Menengah Kebangsaan Sultan Salahuddin Abdul Aziz Shah Seksyen 2
 Sekolah Menengah Kebangsaan Seksyen 7
 Sekolah Menengah Kebangsaan Seksyen 9
 Sekolah Menengah Kebangsaan Seksyen 11 
 Sekolah Menengah Kebangsaan Seksyen 16
 Sekolah Menengah Kebangsaan Seksyen 18
 Sekolah Menengah Kebangsaan Seksyen 19
 Sekolah Menengah Kebangsaan Seksyen 24
 Sekolah Menengah Kebangsaan Seksyen 24 (2)
 Sekolah Menengah Kebangsaan Taman Sri Muda, Seksyen 25
 Sekolah Menengah Kebangsaan Seksyen 27
 Sekolah Menengah Kebangsaan Kota Kemuning
 Sekolah Menengah Kebangsaan Bukit Jelutong
 Sekolah Menengah Kebangsaan Subang
 SMK Subang Bestari
 Sekolah Seri Cahaya 
 SMK TTDI Jaya
 SM Hira'
 Sekolah Menengah Kebangsaan Alam Megah
 Sekolah Menengah Kebangsaan Alam Megah 2
 SMK Alam Megah (3)
 SM Ibn Khaldun (jalan kebun)
 SMI Zadut Taqwa
 Madrasah Tahfiz Al-Furqan

SEKOLAH AGAMA MENENGAH SABK (SAM)
 Sekolah Agama Menengah Tinggi Tengku Ampuan Jemaah (SAMTTAJ)

SEKOLAH TEKNIK
 SM Teknik Shah Alam

SEKOLAH VOKASIONAL
 SM Pendidikan Khas Vokasional

SEKOLAH RENDAH
 Sekolah Kebangsaan Puncak Perdana(seksyen U10)
 Sekolah Jenis Kebangsaan (Tamil) Glenmarie, Seksyen U1
 Sekolah Kebangsaan Seksyen 7
 Sekolah Kebangsaan Seksyen 9
 Sekolah Rendah Kebangsaan Jalan u3
 Sekolah Rendah Kebangsaan Subang Bestari
 Sekolah Rendah Kebangsaan Taman Bukit Subang
 Sekolah Rendah Kebangsaan Lembah Subang
 Sekolah Rendah Ibn Khaldun (jalan kebun)
 Sekolah Kebangsaan Bukit Jelutong
 Sekolah Kebangsaan Bukit Kemuning
 Sekolah Kebangsaan Bukit Kemuning (2)
 Sekolah Integrasi As-Syakirin
 Sekolah Kebangsaan Bukit Rimau
 Sekolah Kebangsaan Seksyen 19
 Sekolah Kebangsaan Seksyen 18
 Sekolah Seri Cahaya
 Sekolah Kebangsaan Seksyen 20
 Sekolah Kebangsaan Seksyen 17
 Sekolah Kebangsaan Seksyen 6 (1)
 Sekolah Kebangsaan Seksyen 6 (2) / Sekolah Kebangsaan Bandar Anggerik
 Sekolah Kebangsaan Seksyen 13
 Sekolah Pendidikan Khas, Seksyen 17
 Sekolah Kebangsaan Subang
 Sekolah Kebangsaan Taman Sri Muda (1)
 Sekolah Kebangsaan Taman Sri Muda (2)
 Sekolah Jenis Kebangsaan (Tamil) Sungai Renggam
 Sekolah Kebangsaan Seksyen 16
 Sekolah Jenis Kebangsaan (Tamil) Seksyen 7
 Sekolah Rendah Hira'
 Sekolah Kebangsaan HICOM
 Sekolah Jenis Kebangsaan (Tamil) HICOM
 Sekolah Kebangsaan Seksyen 27 (1)
 Sekolah Kebangsaan Seksyen 27 (2)
 Sekolah Kebangsaan Taman Alam Megah
 Sekolah Kebangsaan Alam Megah Dua
 Sekolah Kebangsaan Alam Megah (3)
 Sekolah Kebangsaan Padang Jawa
 Sekolah Kebangsaan TTDI Jaya
 Sekolah Kebangsaan Seksyen 24
 Sekolah Kebangsaan Raja Muda
 Sekolah Rendah Integrasi Al Furqan
 
SEKOLAH RENDAH AGAMA
 Sekolah Rendah Agama Integrasi Seksyen 19
 Sekolah Rendah Agama Islam Kg.Subang
 Sekolah Rendah Agama Seksyen 3
 Sekolah Rendah Agama Proton
 Sekolah Rendah Agama Al-Munawwarah
 Sekolah Rendah Agama TTDI Jaya
 Sekolah Rendah Agama Bukit Jelutong
 Sekolah Rendah Islam Qurratul Ain
 Sekolah Rendah Agama Al-Falah, Taman Sri Muda
 Sekolah Rendah Agama Intergasi Dato' Mufti Yusof Sahabuddin

Tingkatan 6
 Kolej Tingkatan Enam Shah Alam

Ekonomi 
Kilang utama PROTON, pembuat kereta nasional, terletak di Shah Alam. Banyak syarikat lain, tempatan dan luar negara, yang juga menempatkan kilang utama mereka di kawasan perindustrian Shah Alam. Kewujudan kawasan-kawasan perindustrian di Shah Alam telah memajukan ekonomi bandaraya ini dan menjadikannya sebuah bandaraya perindustrian yang penting di Malaysia. Antaranya ialah Karangkraf, dan Toyota. Kilang Gardenia juga berada di Seksyen 23,Shah Alam. Di Shah Alam ada Butik Ibu dan Bayi yang terkenal iaitu Butik The Baby Store yang terdapat di Seksyen 22.

Lihat juga 
 Majlis Bandaraya Shah Alam
 Masjid Sultan Salahuddin Abdul Aziz Shah
 Banjir kilat di Shah Alam

Pautan luar 
 Laman web rasmi Majlis Bandaraya Shah Alam 
 Koleksi peta-peta berkaitan dengan Shah Alam
 Koleksi Kereta Sewa di Shah Alam
Kedai Baby Shop Terbaik Shah Alam

Rujukan 

Bandar raya di Selangor
Ibu negeri di Malaysia
Bandar terancang di Malaysia
Ibu negara terancang
Penubuhan 1978 di Malaysia